Uznesenie Krajského súdu Košice sp. zn. 8Sd/10/2014 z 16. 2. 2014
Uznesenie Krajského súdu Košice z 16. februára 2014, sp. zn. 8Sd/10/2014, ECLI:SK:KSKE:2014:7014200212.1
Súd: Krajský súd Košice
Spisová značka: 8Sd/10/2014
ECLI: ECLI:SK:KSKE:2014:7014200212.1
Dátum vydania: 16. 2. 2014
Forma: Uznesenie
Oblasť práva: Správne právo
Text rozhodnutia
Súd: Krajský súd Košice Spisová značka: 8Sd/10/2014 Identifikačné číslo súdneho spisu: 7014200212 Dátum vydania rozhodnutia: 17. 02. 2014 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2014:7014200212.1 Uznesenie Krajský súd v Košiciach v právnej veci navrhovateľa: V.. I. D., T.. XX.XX.XXXX, H. U. XXX/XX, XXX XX G., proti odporkyni: Sociálna poisťovňa, ústredie Bratislava, Ul. 29. augusta 8- 10, 813 63 Bratislava, o preskúmanie rozhodnutia č. XXX XXX XXXX X zo dňa 23.11.2013 v konaní o invalidnom dôchodku, takto r o z h o d o l : Konanie z a s t a v u j e. o d ô v o d n e n i e : Odporkyňa napadnutým rozhodnutím č. XXX XXX XXXX X zo dňa 23.11.2013 v zmysle ustanovenia § 70 zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) zamietla navrhovateľovi žiadosť o invalidný dôchodok. Včas podaným opravným prostriedkom zo dňa 07.01.2014, odoslaným na poštovú prepravu dňa 08.01.2014, sa navrhovateľ domáhal preskúmania napadnutého rozhodnutia č. XXX XXX XXXX X zo dňa 23.11.2013, pričom argumentoval nepriaznivým zdravotným stavom. Navrhovateľ však následne v podaní zo dňa 10.02.2014, ako i vo vyhlásení pred posudkovou lekárkou MUDr. Y. D. dňa 10.02.2014 uviedol, že na podanom opravnom prostriedku netrvá, berie ho späť a že žiada zastavenie konania v tejto veci. V danej veci ide o konanie podľa tretej hlavy piatej časti zákona č. 99/1963 Zb. Občiansky súdny priadok (ďalej len „O.s.p.“). (§ 250l a nasl. O.s.p.- rozhodovanie o opravných prostriedkoch proti rozhodnutiam správnych orgánov) V zmysle ustanovenia § 250l ods. 2 O.s.p., pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p. s výnimkou § 250a O.s.p.. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. V zmysle § 250d ods. 3 O.s.p. súd uznesením konanie zastaví, ak žaloba bola vzatá späť (§ 250h ods. 2). Odvolanie proti uzneseniu je prípustné. V zmysle citovaných zákonných ustanovení a vzhľadom k tomu, že navrhovateľ vzal opravný prostriedok späť skôr, než súd mohol vo veci rozhodnúť, bolo konanie zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O. s. p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, čoho sa odvolateľ domáha.

